ทำให้ความสัมพันธ์ยืนยาว ทำตัวลึกลับ ทำให้เขาอยากได้คุณ
มันอาจจะเป็นเรื่องยากสักหน่อย แต่พอคุณเข้าใจมันแล้วมันก็จะกลายเป็นเรื่องกล้วยๆ ไปเลย ถึงคุณจะตั้งใจเล่นตัวหรือทำตัวลึกลับสักหน่อยขนาดไหน สุดท้ายคุณก็ต้องบอกความรู้สึกที่คุณมีต่อเขาอยู่ดีถ้าคุณยังอยากให้เขาอยู่กับคุณ คุณไม่จำเป็นต้องประกาศความรักให้เขารู้ทันทีหรือบอกว่าคุณสมบัติ 50 อย่างในตัวเขาที่คุณชอบมีอะไรบ้าง แต่เฮ้ย ถ้าคุณชอบเขา จะซื่อสัตย์กับเขาหน่อยก็ไม่เสียหายอะไร บอกเขาว่าคุณสนุกเวลาที่ได้ไปเดตกับเขา คุณชอบไปเที่ยวกับเขา หรือคุณชอบอารมณ์ขันประหลาดๆ ของเขา อะไรก็ได้ ถ้าคุณไม่บอกอะไรเขาเลย เขาก็จะเลิกสนใจคุณอย่างรวดเร็ว แล้วก็อย่าส่งสัญญาณสับสนด้วย คืนนึงชมว่าเขาเร่าร้อนขนาดไหนแต่พออีกคืนกลับทำตัวเหินห่างมีแต่จะทำให้เขาสับสน ไม่ได้ปลุกสัญชาตญาณเขาแต่อย่างใด ถึงคุณจะบอกเขาว่า "ฉันรักคุณ" และพร้อมจะพูดว่า "ตกลงค่ะ" ตอนเขาขอแต่งงานแล้ว คุณก็ยังเล่นตัวได้บ้างอยู่เสมอ หมายความว่าในความสัมพันธ์ที่ประสบความสำเร็จและยืนยาวนั้น การจีบกันไม่เคยสิ้นสุดลง ทั้งคุณและพ่อหนุ่มจะยังคงทำให้กันและกันมีความสุขและทำให้ทุกอย่างยังคงน่าตื่นเต้น น่าสนใจ และยืดหยุ่นอยู่ แต่อย่าเลิกอ่อย ทำเอียงอาย หรือทำให้ฝ่ายชายอยากเอาชนะใจคุณ ตราบใดที่เขาก็ยังเป็นเหมือนเดิม   แต่แม้การไขว่คว้าจะไม่มีวันจบ คุณก็ไม่ต้องเล่นตัว ตลอดเวลา เมื่อคุณคบกันแล้ว พยายามอย่าเล่นเกมจิตวิทยามากนักขณะดึงความสนใจของเขาที่มีต่อคุณอยู่เรื่อยๆ ถ้าคุณได้ความสนใจจากผู้ชายเพราะคุณเล่นตัวตั้งแต่แรก คุณก็ต้องไม่เลิกเล่นตัวและไม่ทำให้เขารู้ว่า คุณยอมเสียทุกอย่างที่สำคัญเพียงเพื่อจะได้อยู่กับเขา แน่ล่ะว่าคุณจะต้องปรับตารางเวลาเพื่อให้เหลือที่สำหรับความรักที่จริงจังบ้าง แต่คุณก็ควรไล่ตามสิ่งที่คุณสนใจ ไปเที่ยวกับเพื่อนสาว ออกกำลังกาย หรือทำอะไรที่คุณอยากทำเหมือนก่อนที่คุณจะมาเจอเขา ถ้าคุณสองคนยังต่างฝ่ายต่างใช้เวลาทำในสิ่งที่ตัวเองชอบแยกกัน ต่างฝ่ายต่างก็จะยังสนใจในตัวกันและกันเสมอ คุณจะตื่นเต้นที่ได้เจอกันมากขึ้นหลังจากแยกกันสักพัก ถ้าคุณอยากจะเริ่มต้นความสัมพันธ์จริงๆ คุณก็ต้องเลิกทำตัวลึกลับ มากเกินไป  และปล่อยให้ความรักนำทาง คุณยังต้องทำให้ผู้ชายเห็นว่าหนุ่มๆ มากมายปรารถนาคุณและคุณเองก็เป็นคนน่าสนใจที่มีตารางเวลายุ่งเหลือเกิน แต่คุณก็ไม่ควรทำให้เขาคิดต่อไปว่าคุณน่าจะมีผู้ชายคนอื่นในใจ หรือใจคุณไม่ได้อยากคบหาใครจริงๆ  สุดท้ายแล้วคุณก็ต้องเปิดใจและให้โอกาสเขามากขึ้นถ้าคุณพร้อมจะมีความรักที่ยั่งยืน แต่ถ้าคุณยังไม่พร้อมและแค่อยากสนุกเฉยๆ ก็เล่นเกมต่อไป ไม่ต้องบอกก็คงจะพอนึกออกว่า ถ้าคุณกำลังพยายามเล่นตัวอยู่ คุณก็ต้องไม่ติดเกาะเขาแจเด็ดขาด แน่ล่ะว่าเดตกันครั้งที่ 3 นี้อาจจะเป็นอะไรที่สุดยอดมาก แต่นั่นก็ไม่ได้หมายความว่าคุณควรเริ่มโทรหรือส่งข้อความหาพ่อหนุ่มทุกชั่วโมงเพื่อถามว่าเขาอยู่ไหนและเมื่อไหร่จะได้ไปเที่ยวด้วยกันอีก ถึงคุณจะรู้ว่าเขาสนใจคุณเข้าให้แล้ว แต่ก็ให้รักษาระยะห่าง ลดการแสดงความรักใคร่ในที่สาธารณะลงบ้าง และให้เขาเห็นว่าคุณเป็นตัวของตัวเอง มีความสนใจและตารางชีวิตเป็นของตัวเอง  ทันทีที่คุณอยากอยู่กับเขาสัปดาห์ละ 7 วัน วันละ 24 ชั่วโมง เขาก็จะเริ่มทบทวนความสัมพันธ์ในช่วงแรกของคุณด้วยเช่นกัน เวลาที่โทรหาเขา อย่าแค่โทรไปถามว่าทำอะไรอยู่หรือเป็นยังไงบ้าง โทรไปเพื่อวางแผนทำอะไรด้วยกันหรือคุยเป็นเรื่องๆ ไปเลย คุณจะได้ไม่ดูกระเหี้ยนกระหือรือขนาดนั้น แต่คุณก็ต้องให้สิ่งที่เขาต้องการ บ้าง ถ้าเขาอยากเจอคุณสัปดาห์ละ 7 วัน วันละ 24 ชั่วโมง คุณก็ต้องไปเจอเขาบ้างอย่างน้อยสัปดาห์ละครั้งสองครั้ง อย่ากลัวว่าจะดูเกาะติดเขาแจจนไม่เคยอยู่กับเขาเลย ถ้าคุณอยากทำตัวให้ดูลึกลับ ก็อย่าตกลงไปไหนมาไหนกับเขาทุกครั้งที่เขาอยากชวนคุณไป ถ้าวันอังคารหรือวันพุธเขาถามคุณว่าสุดสัปดาห์นี้ทำอะไรมั้ย ก็บอกไปว่าติดธุระ แต่สุดสัปดาห์ถัดไปคุณมีวันว่างอยู่คืนนึง ถ้าเขาส่งข้อความหาคุณและอยากชวนไปเที่ยวด้วยในอีก 2-3 ชั่วโมงหลังจากนั้น ก็บอกเขาไปว่าคุณมีธุระแล้ว เขาจะมาคิดว่าคุณเป็นของตายของเขาไม่ได้ ต้องหาทางสายกลางให้เจอ อย่าทำเป็นยุ่งมากจนไม่เคยมีเวลาไปเที่ยวกับเขาเลย แค่อย่าให้ดูว่าคุณมีตารางเวลาให้เขาเสมอก็พอ ถ้าคุณอยากจะเล่นตัวจริงๆ ล่ะก็ คุณต้องไม่แบไต๋ให้เขารู้หมด คุณอาจจะไปเที่ยวกับเขา นัวกันหรือทำอะไรก็ได้ที่อยากทำ แล้วก็จากมาตอนที่คุณยังคงมีช่วงเวลาดีๆ และสนุกด้วยกันอยู่ ไม่ได้หมายความว่าพอนัวๆ กันอยู่ก็ขอตัวออกมากลางคันนะ แต่หมายความว่าคุณควรแยกจากเขาตอนที่คุณทั้งคู่กำลังรู้สึกดีต่อกันจริงๆ แทนที่จะอ้อยอิ่งนานเกินไปจนเบื่อกันทั้งคู่   ถ้าคุณค้างคืน ก็ให้กลับหลังจากนอนกกกันตอนเช้าหรือหลังมื้อเช้า อย่ากระเซอะกระเซิงอ้อยอิ่งอยู่จนถึงบ่าย ไม่ต้องบอกก็คงจะรู้นะว่า อย่ารีบนอนกับเขาทันที ถ้าคุณเพิ่งเริ่มเดตกัน คุณก็คงไม่อยากให้เขาคิดไปว่า คุณพร้อมยอมสยบให้เขาที่ไหนเวลาไหนก็ได้ อย่าเร่งความสัมพันธ์หากคุณอยากให้มันอยู่ยั้งยืนยง ถ้าคุณเริ่มพูดว่าคุณอยากมีลูกกี่คนหรือรีบให้เขาไปเจอพ่อแม่คุณกับเพื่อนสนิทคุณอีก 50 คนหลังจากเดตกันไปได้ 3 ครั้ง รับรองว่าเขาต้องรีบเผ่นแนบแน่ เพราะฉะนั้นให้เริ่มจากการเจอเขาประมาณสัปดาห์ละครั้งก่อน และอย่ารีบส่งข้อความหรือโทรหาเขานอกจากคุณจะมีเรื่องต้องคุยกันจริงๆ และแน่นอนว่าคุณต้องเพลาๆ คำชมหรือการแสดงความรักกันสักหน่อยจนกว่าคุณจะรู้จักกันดีกว่านี้ เวลาเราเจอความสัมพันธ์ที่รู้สึกว่ามันใช่มากๆ เราก็ย่อมอยากจะรีบ แต่ถ้าคุณอยากให้เขาสนใจคุณไปนานๆ ให้รักษาระยะห่างไว้ประมาณนึง ถ้าคุณอยากทำตัวให้ดูลึกลับ คุณก็ต้องทำในสิ่งที่ทำให้คุณมีความสุขต่อไปได้โดยไม่ต้องมีผู้ชายคนนี้อยู่ด้วย วิธีนี้จะทำให้เขาเห็นว่าคุณพึ่งพาตัวเองได้ เป็นตัวของตัวเอง และคุณรู้ว่าตัวเองชอบอะไรและไม่กลัวที่จะทำตามสิ่งที่ตัวเองชอบ อย่าเลิกเข้าคลาสโยคะหรือคลาสศิลปะที่คุณเคยไปทุกสัปดาห์เพียงเพราะว่าตารางเขาไม่ได้ จริงๆ แล้วคุณต้องทำให้เขารู้ว่าเมื่อไหร่ที่คุณจะไปทำในสิ่งที่คุณสนใจ แล้วเขาจะชอบคุณยิ่งกว่าเดิม   ตารางของคุณควรจะยุ่งพอที่คุณจะได้ทำในสิ่งที่คุณรัก แต่ก็อย่าแน่นจนมีเวลาไปเดตกับเขาแค่ 3 สัปดาห์ครั้ง อย่ากลัวที่จะพูดถึงสิ่งที่คุณรักให้ผู้ชายฟังไม่ว่ามันจะประหลาดจากคนส่วนใหญ่แค่ไหนก็ตาม เพราะมันทำให้เขายิ่งสนใจคุณเข้าไปใหญ่ เล่นตัวต่อไปด้วยการยังคงไปสนุกกับแก๊งสาวๆ ย่านใจกลางเมืองยามค่ำคืน อย่าเริ่มเอาแต่ขลุกอยู่กับผู้ชายแล้วทิ้งเพื่อนโสดๆ ไปเต้น ไปหาอะไรกิน หรือทำอะไรก็ได้ที่คุณรักกับเพื่อนสาวเหมือนเดิม แล้วเวลาที่ออกไปกับเพื่อนสาวก็บอกให้ผู้ชายเขารู้ด้วย เขาอาจจะหึงนิดหน่อยเมื่อนึกว่าคุณกับเพื่อนๆ จะทำอะไรโดยไม่มีเขาบ้าง   ถึงคุณจะทำอะไรสนุกๆ โดยที่ไม่อันตราย แต่การทำให้เขาหึงนิดหน่อยก็จะทำให้เขารู้ตัวว่า เขายิ่งชอบคุณมากกว่าเดิม การติดต่อกับเพื่อนสาวยังช่วยให้คุณมีเหตุผลอยู่เสมอด้วย และป้องกันไม่ให้คุณก้าวเข้าสู่ความสัมพันธ์แบบหมกมุ่น ไม่ได้หมายความว่าคุณควรโกหกหรืออมพะนำว่าสุดสัปดาห์นี้คุณทำอะไรตลอดเวลา แต่เฮ้ย ถ้าเสาร์หน้าคุณไม่ว่างเพราะต้องไปงานแซยิดอาม่า คุณก็แค่บอกเขาไปว่าคุณติดธุระแล้วทำให้เขาสงสัยว่าคุณจะทำอะไร คุณก็ไม่ได้โกหกนี่ ถ้าคุณบอกเขาหมดและเขาก็รู้ว่าแต่ละวันในสัปดาห์คุณทำอะไรบ้าง เขาก็จะคิดว่าคุณเป็นลูกไก่ในกำมือน่ะสิ ถ้าสัปดาห์ไหนคุณยุ่ง ก็อย่าร่ายรายการให้เขาฟังว่าคุณทำอะไรบ้าง แค่ให้เขารู้ว่าคุณยุ่งก็พอ แม้ว่าคุณจะพยายามทำตัวลึกลับ แต่ก็ต้องทำให้ผู้ชายเขารู้ด้วยว่าจริงๆ คุณก็สนใจเขา ชมเขา ถามเขาว่าเขาเป็นยังไงบ้าง และทำให้เขาเห็นเป็นปกติว่าคุณห่วงใยเขา ถ้าคุณอยากให้เขาอยู่ตรงนี้ คุณก็ต้องเป็นฝ่ายพยายามบ้างล่ะ แค่คำชมธรรมดาๆ ก็ทำให้เขาเคลิ้มไปไกลได้แล้ว พยายามชมเขาอย่างน้อย 1 อย่างทุกครั้งที่ไปเที่ยวด้วยกัน ใช่แล้ว คุณต้องยอมรับว่าตัวเองเป็นผู้หญิงโสด และให้ผู้ชายเห็นว่าคุณมีความสุขกับการเป็นโสด เป็นโสดสนุกจะตาย ได้เจอคนใหม่ๆ เยอะแยะ ได้ไปสนุกสุดเหวี่ยงกับเพื่อนสาว และจะไปไหนมาไหนก็ได้โดยที่ไม่รู้ว่าค่ำคืนนี้มีอะไรรอคุณอยู่ ให้เขาเห็นคุณหัวเราะ เต้น และรักชีวิตโสด แทนที่จะดูเหมือนอยากมีแฟนจนตัวสั่นหรือน้อยอกน้อยใจที่ไม่มีคนพิเศษกับเขาสักที   ถ้าเขาเห็นว่าคุณสนุกกับชีวิตโสด เขาก็จะอยากเป็นส่วนหนึ่งของชีวิตคุณมากขึ้น คุณควรสนุกไปกับช่วงเวลาที่คุณยังโสด เพราะคุณไม่โสดไปตลอดหรอกนะ (วันละนิด) ให้จิตเขาแจ่มใส. ถ้าคุณอยากให้เขาอยากได้คุณ อย่างน้อยคุณก็ต้องอ่อยเขานิดๆ บ้างล่ะน่า ถ้าเขาคิดว่าคุณเป็นดอกฟ้าที่ไม่อยากจะมาเสียเวลากับเขา เขาก็จะเลิกสนใจคุณอย่างรวดเร็ว เพราะฉะนั้นเจอเขาก็อ่อยเขาสักนิด แต่อย่านานเกินไป แค่สบตา ยิ้ม และพูดจาหยอกล้อกัน 2 – 3 คำแล้วค่อยบอกว่าต้องไปแล้ว อย่าหยาบคาย แต่ก็อย่าระริกระรี้มากเกินไปเหมือนกัน   เล่นผมตอนคุยกับเขา หัวเราะแล้วมองไปที่พื้น ให้เขาเห็นนิดนึงว่าคุณหน้าแดง ถ้าคุณรู้จักกันมากพอ ให้ผลักเขาเล่นๆ หรือตีแขนเบาๆ นั่นล่ะที่เขาเรียกว่าเล่นตัว ถ้าคุณอยากเล่นตัวล่ะก็ คุณต้องไม่ทำให้ผู้ชายคิดว่าเขาไม่มีคู่แข่ง คุณควรอ่อยผู้ชายสัก 2 – 3 คนโดยไม่เอาเปรียบผู้ชายพวกนั้นหรือทำโจ่งแจ้งเกินไป ให้เขาเห็นว่าคุณเป็นที่ปรารถนาและผู้ชายคนอื่นก็อยากได้คุณเหมือนกัน แต่ก็ไม่ได้หมายความว่าคุณควรทำอะไรที่ไม่ถูกไม่ควรหรือทำอะไรที่ดูร่าน แค่ทำให้เขาเห็นว่าคุณก็มีความสุขที่ได้คุยกับผู้ชายคนอื่นเหมือนกัน คิดซะว่าการอ่อยผู้ชายคนอื่นคือการเปิดโอกาสให้ตัวเองก็แล้วกัน ผู้ชายอยากได้ผู้หญิงที่เป็นตัวของตัวเองและมีความมั่นใจในตัวเองในระดับที่พอดี ไม่มีผู้ชายคนไหนอยากเดตกับผู้หญิงที่ดูท่าจะมีปัญหาเรื่องความมั่นใจเพื่อที่จะเขาจะได้ช่วยให้เธอข้ามผ่านความไม่มั่นคงของตัวเองไปได้หรอก โอเค  เราทุกคนต่างรู้สึกไม่มั่นคงกันทั้งนั้นแหละ แต่ยิ่งคุณพยายาม  รักตัวเองในแบบที่เป็นคุณ รูปร่างหน้าตาของตัวเอง และสิ่งที่คุณทำมากเท่าไหร่ คุณก็จะยิ่งดูมีเสน่ห์สำหรับหนุ่มๆ มากขึ้นเท่านั้น  คุณอยากให้ผู้ชายคิดว่าคุณเจ๋งอยู่แล้ว และการมีเขาเข้ามาก็จะเพิ่มความเจ๋งให้คุณเข้าไปอีก ไม่ใช่ให้เขาคิดว่าคุณต้องการเขามาเติมเต็มคุณ ถ้าคุณอยากรู้สึกมั่นใจล่ะก็ คุณจะต้องดูมั่นใจก่อน เดินเชิดหน้าพอประมาณ สายตามองตรงไปข้างหน้า ไม่ใช่มองพื้น และยิ้มทุกครั้งที่ทำได้ วิธีนี้ไม่ได้หมายความว่าคุณต้องลุกขึ้นไปเต้นบนโต๊ะหรือหัวเราะดังๆ แค่เพื่อให้ผู้ชายหันมามอง แต่คือการที่คุณสนุกในทุกๆ ที่ๆ คุณไป ทำตัวบ้าๆ บอๆ นิดหน่อย และแค่สนุกให้สุดเหวี่ยงไม่ว่าคุณจะทำอะไรก็ตาม ผู้ชายมักเข้าหาผู้หญิงที่อยู่ด้วยแล้วสนุก และถ้าคุณเป็นศูนย์กลางของงานปาร์ตี้ล่ะก็ เขาจะต้องอยากเข้าใกล้คุณมากขึ้นแน่ๆ  และถ้าคุณอารมณ์ไม่ดีหรือแค่ไม่รู้สึกสนุกจริงๆ ก็กลับบ้าน ดีกว่าฝืนใจตัวเองให้สนุกทั้งที่อารมณ์บูด ถ้าเขาขอเบอร์ ให้ทำเอียงอายก่อน อย่าเต็มใจบอกเบอร์ให้เขาทันทีที่เขาขอ ให้เขาพยายามหน่อยสิ ไม่ต้องหยาบคาย แต่ก็อย่าทำเหมือนว่าคุณพร้อมจะหอบผ้าหอบผ่อนหนีตามเขาแล้วด้วยเช่นกัน ถ้าเขาถามว่า เขาไปเที่ยวกับคุณวันเสาร์ได้มั้ย ให้บอกไปว่ามีธุระ แล้วให้โอกาสเขาขอคุณเดตอีกที
อย่าลืมที่จะให้เขารู้ว่าคุณรู้สึกอย่างไร. รู้ว่าการไขว่คว้าไม่มีวันจบ. รักษาอิสรภาพของตัวเองไว้. หาจุดสมดุลระหว่างการเล่นตัวกับการเปิดใจให้ความรัก. อย่า เกาะติดเขาแจ. อย่าว่างทุกครั้งไป. ทำให้เขาอยากได้คุณมากกว่าเก่า. ช้าๆ ได้พร้าเล่มงาม. ไล่ตามความสนใจของตัวเองเสมอ. สนุกกับแก๊งเพื่อนสาว. อย่าให้เขารู้ตารางเวลาของคุณ. ให้เขารู้ว่าคุณสนใจโดยไม่ออกตัวแรงเกินไป. ให้เขาเห็นว่าคุณมีความสุขกับการอยู่เป็นโสด. อ่อย อ่อยหนุ่มอื่น. แสดงความมั่นใจจนเขาต้องอ้าปากค้าง. เป็นศูนย์กลางความสนุกในงานปาร์ตี้. เจอกันครั้งแรกอย่าเพิ่งแจกเบอร์. อย่าตกลงไปเดตด้วยในครั้งแรก.
https://www.wikihow.com/Play-Hard-to-Get-While-Encouraging-Him-to-Want-You https://www.wikihow.com/Play-Hard-to-Get-While-Encouraging-Him-to-Want-You https://www.wikihow.com/Play-Hard-to-Get-While-Encouraging-Him-to-Want-You
Making it Last Staying Mysterious Making Him Want You